Hevder bitcoin ga Wikileaks kjempegevinst

Wikileaks-grunnlegger Julian Assange takker amerikanske myndigheter for at de har bidratt til at nettstedet har hatt en 50.000 prosents avkastning på bitcoin.

BITCOIN-INVESTERING: WikiLeaks-grunnlegger Julian Assange har søkt tilflukt i Ecuadors ambassade i London siden 2010. Bildet er tatt i mai i år. Vis mer byoutline Foto: Peter Nicholls Reuters

Publisert: Publisert: 17. oktober 2017 22:29

Den omstridte Wikileaks-lederen postet i helgen et bilde av prisutviklingen på bitcoin fra 18. juli 2010 og frem til lørdag 14. oktober.

Prisen har i det tidsrommet økt fra 0,06 dollar per bitcoin, til 5.814 dollar til lørdag.

Økningen er isolert sett på 9.689.900 prosent, men ifølge Assange har Wikileaks plassert penger over flere år til vekslende priser - så deres avkastning er på «bare» 50.000 prosent, skriver CNBC.

Les også Banktopp fyrer av mot bitcoin - igjen

Assange takker USA fordi de ledet an arbeidet i å få MasterCard og Visa til å kutte samarbeidet med Wikileaks - noe som tvang organisasjonen over til å bruke bitcoin som betalingsmåte for alle som ville støtte organisasjonen.

Assange skriver ikke noe om hvor mye penger Wikileaks har.

Hvis man kjøpte bitcoin for 5.000 dollar 18. juli 2010 ville man få 83.500 bitcoin.

I dag ville de være verdt 472.171.625 dollar - eller 3,73 milliarder kroner, gitt dagens kurs på bitcoin på 5.654,75 dollar.

Les også Vipps-utfordrer lanserer i Norge: Vil satse på kryptovaluta-handel

Les også Grunnla kryptovaluta verdt 13,5 milliarder

Les også Ble overtalt til å kjøpe åtte bitcoin - tjente 220.000

Her kan du lese mer om Bitcoin